Rain Dances


Rain Dances er det femte progrockalbumet fra bandet Camel utgitt i 1977 på plateselskapet Deram Records. Utgivelsen skiller seg ut i besetningen ved at den tidligere bassisten Doug Ferguson ble byttet ut med tidligere Caravan–bassist Richard Sinclair og at et sjette medlem i Mel Collins (tidligere King Crimson) på saksofon ble tatt inn.

Utgivelsen er Camels femte og gir et mer konsist og representabelt bilde av deres «reise». Rain Dances er sannsynligvis et konseptalbum siden tidsaspektet er for synkronisert til å være noe annet. Imidlertid var den virkelige ideen bak utgivelsen en kommersiell overkjøring av bandets forrige progrock–pregede album.

Før dette albumet ble innspilt måtte Doug Ferguson dra fra gruppen på grunn av musikalske uenigheter, og han ble erstattet av Richard Sinclair, en av grunnleggerne fra bandet Caravan. Han bidro ytterligere til at albumet fikk et jazz/fusion–preg sammen med Mel Collins på saksofon. Dette radikale preget fikk variert mottagelse blant fansen, men det er ingen tvil om at de musikalske egenskapene til de nye medlemmene var med på å fremheve det musikalske aspektet på utgivelsen. Det har mange likheter med det forrige albumet Moonmadness, men har sanger med roligere flyt og et mer pop– og jazzpreget lydbilde. På grunn av det blandede innholdet i albumet, har det likheter med mange andre grupper som Marillion, Steve Hackett, Tangerine Dream og Pendragon. 

Noe som var nytt i forhold til tidligere utgivelser var bruken av studiomusikere. Den mest kjente er Brian Eno fra Roxy Music som bidro med piano på låta «Elke». På samme låt bidro også Fionna Hibbert på harpe, mens Martin Drover og Malcolm Griffiths bidro med henholdsvis trompet og trombone på låta «One of These Early Days I'll Get an Early Night». Griffiths bidro også med trombone på «Skylines». Albumet ble godt mottatt da det kom ut i Storbritannia, hvor det til slutt nådde nummer 20 på albumlistene. På Billboard 200 i USA endte utgivelsen opp som nummer 136, mens den i Norge endte opp som nummer 17 på VG-lista.

Sporliste 

«First Light» (5.01)(Peter Bardens, Andrew Latimer)
«Metrognome» (4.15)(Peter Bardens, Andrew Latimer)
«Tell Me» (4.06)(Peter Bardens, Andrew Latimer)
«Highways of the Sun» (4.29)(Peter Bardens, Andrew Latimer)
«Unevensong» (5.33)(Peter Bardens, Andrew Latimer, Andy Ward)
«One of These Early Days I'll Get an Early Night» (5.53)(Peter Bardens, Mel Collins, Andrew Latimer, Richard Sinclair, Andy Ward) 
«Elke» (4.26)(Andrew Latimer)
«Skylines» (4.24)(Peter Bardens, Andrew Latimer, Andy Ward)
«Rain Dances» (2.53)(Peter Bardens, Andrew Latimer) 
«Highways of the Sun» (3.57)(Peter Bardens, Andrew Latimer)

Personell 
 Andrew Latimer – Gitar, fløyte, panfløyte, fretless bass, Mini Moog, akustisk gitar, piano, vokal
 Peter Bardens – Keyboards, Mini Moog, string synth, elektrisk piano, orgel, akustisk piano
 Andy Ward – Trommer, perkusjon
 Richard Sinclair – Bass, vokal
 Mel Collins – Saksofon, Bass– og konsertfløyter, klarinett, bassklarinett
 Brian Eno – Mini Moog, elektrisk piano, akustisk piano
 Martin Drover – Trompet, flygelhorn
 Malcolm Griffiths – Trombone
 Fiona Hibbert – Harpe

Annet personell 
 Rhett Davies – Produsent
 Paul Henry – Utforming av plateomslaget
 Bob Searles – Illustrasjon
 Trevor Rogers – Fotografi
 Bert Ford – Originalidéen til konseptalbum

Utgivelsesdetaljer 
1977, Storbritannia, Decca, utgivelsesdato: September 1977, LP
1991, Storbritannia/Tyskland, Deram, utgivelsesdato: 26. august 1991, CD (med bonusspor)
2004, Storbritannia, London 8207252, utgivelsesdato: 2. februar 2004, CD (remasteret versjon)

Referanser

Eksterne lenker   
 

Camel-album
Musikkalbum fra 1977
Progressiv rock-album